Abbadie Qalası
Abbadie Qalası (fr. Château d'Abbadie ) — Fransada neoqotik Qala (şato). Qala Atlantik Pireney departamentinin Hendaye şəhəri yaxınlığında yerləşir. 1864-1879-cu illər arasında tikilmiş malikanə, sahibi etnoloq, coğrafiyaşünas, elm adamı, kəşfiyyatçı və mistik Antoine Tomson d'Abbadi üçün xarakterik olan bir çox sirli xüsusiyyətləri özündə cəmləşdirir. Qalanın zəngin elmi və arxiv kolleksiyaları XIX əsrin əhəmiyyətli mədəni irsini təmsil edir.